VS002406
Datum: 2004-06-02T02:00:00.000+02:00
datum_sodbe_i_stopnje: 2009-12-10T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 41.200 EUR
opombe: II DoR 587/2010. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Zidar.

## Škodni dogodek

Nesreča pri delu – padec v globino pri hoji po cevnem ogrodju odra.

## Poškodba

Pretres možganov, zlom lobanjskega dna, obtolčenine čelnih režnjev možganov, raztrganine in obtolčenine glave in obraza, poškodba v predelu vratu, zlom desne ključnice.

## Telesne bolečine

20.000 EUR Stalne hude bolečine – 11 dni, občasne hude in stalne srednje hude bolečine – 8 dni, stalne srednje hude bolečine – 2 meseca, občasne srednje hude in stalne lahke bolečine - 3 do 4 mesece, stalne lahke bolečine – 2 meseca. Bolečine bo trpel tudi v bodoče ob spremembi vremena v obliki glavobolov, ki bodo lahko dosegali tudi stopnjo srednje hudih bolečin. V bolniškem staležu je bil od 20.6.2004 do 28.11.2006.

#### Hospitalizacija

24 dni, 2 operaciji v splošni anesteziji.

#### Ambulantno zdravljenje

14x pregledi pri specialistih, pregledi pri izbranem zdravniku.

#### Rehabilitacija

20x fizioterapija.

#### Nevšečnosti med zdravljenjem

2x anestezija, transfuzija, drenaža, preveze, jemanje analgetikov, nošenje oprta za ključnico 20 dni, odvisnost od tuje pomoči pri higieni in negi, 2x ORL, 2x MR, več RTG in CT.

## Strah

2.000 EUR Primarnega strahu ob nesreči zaradi nezavesti ni preživel; ko se je zavedel, je preživljal zelo hud strah do prve operacije in potem še pred drugo operacijo – kumulativno 2 tedna; stalen srednje hud strah za izid zdravljenja – 2 meseca, nato pa lahek strah do končne diagnostike v januarju 2006.

## Zmanjšanje življenjske aktivnosti

18.000 EUR ZŽA je 30%. Znižana storilnost zaradi izrazite psihomotorne upočasnjenosti, znižana spominska sposobnost, depresivnost, anksioznost, čustvena labilnost. Razvil se je psihoorganski sindrom. Je za delo nezmožen. Trpi glavobole, moti ga svetloba, avtomobila ne vozi več. Živi sam a si ne kuha, ker je to zanj prenaporno, težko dviguje bremena nad 8 kg. Ima vrtoglavice V družbo zaradi občutka nezaželenosti ne zahaja.

#### Opis invalidnosti

Invalid III. kategorije.

## Skaženost

1.200 EUR Je lažje stopnje, v predelu čela ima brazgotino, ki ga kazi, ostale brazgotine so dobro skrite v kožnih gubah. Premik nosnega pretina je prav tako posledica škodnega dogodka.

---

OZ člen 179, 182